אלק פיטרס

אלק פיטרס (באנגלית: Alec Peters; נולד ב-13 באפריל 1995) הוא כדורסלן בוסני יליד ארצות הברית המשחק בעמדת הפאוור פורוורד באולימפיאקוס מליגת העל היוונית והיורוליג.

== קריירה בתיכון ==
פיטרס שיחק בעמדת הסמול פורוורד בוושינגטון, אילינוי, ונבחר לחמישיית העונה במדינה בשתי העונות האחרונות שלו.<ref name="nba"></ref> הוא בחר לשחק כדורסל מכללות באוניברסיטת ואלפראיסו על פני הצעות מאוניברסיטאות גדולות יותר כמו בוסטון קולג', אוניברסיטת מיזורי ואוניברסיטת טנסי.<ref></ref>

== קריירת מכללות ==
פיטרס הפך מיד למוקד ההתקפה של הקרוסיידרס כ, אך לא הצליח להוביל אותם להישגים בולטים.<ref></ref><ref></ref> כ מיצב את עצמו פיטרס ככוכב עם ממוצעים של 16.8 נקודות ו-6.7 ריבאונדים למשחק. בסיום העונה הוא נבחר לחמישיית העונה הראשונה של אזור ההורייזון ליג.<ref></ref> בטורניר האזורי של 2015 הוא נבחר ל-MVP והצעיד את קבוצתו לטורניר אליפות המכללות בכדורסל.<ref></ref>

בעונת ה שלו צבר פיטרס תשומת לב לאומית. הוא העמיד ממוצעים של 18.4 נקודות ו-8.4 ריבאונדים למשחק והוביל את הקרוסיידרס לגמר טורניר ההזמנה הלאומי ב-2016, שם הפסידו לאוניברסיטת ג'ורג' וושינגטון. בסיום העונה הוא הכריז על מועמדותו לדראפט ה-NBA 2016,<ref></ref> אך הסיר את מועמדותו וחזר לוואלפראיסו לשנת ה ב-2016/17.<ref></ref><ref></ref>

לפני תחילת עונת 2016/17 נבחר פיטרס לשחקן קדם העונה בהורייזון ליג.<ref></ref> הוא עבר את רף 2,000 הנקודות בקריירה במשחק ב-28 בדצמבר 2016 נגד שיקגו סטייט.<ref></ref> ב-10 במרץ 2017 עבר פיטרס ניתוח ברגל ימין והחמיץ את ארבעת המשחקים האחרונים בקריירת המכללות שלו. בתום העונה הסדירה הוא נבחר לשחקן השנה בהורייזון ליג, לאחר שהוביל את האזור עם 23.0 נקודות ו-10.1 ריבאונדים למשחק, והיה אחד משני השחקנים היחידים בחטיבה I שרשמו ממוצעים של 20 נקודות ו-10 ריבאונדים באותה עונה והיחיד בטופ 20 בנקודות וגם ריבאונדים. פיטרס קלע 2,348 נקודות וקטף 996 ריבאונדים בקריירת המכללות שלו, שניהם שיאי אוניברסיטה.<ref name="nba" />

== קריירה מקצועית ==
=== פיניקס סאנס (2017–2018) ===
בדראפט ה-NBA 2017 נבחר פיטרס במקום ה-54 על ידי פיניקס סאנס.<ref name="nba" /> פיטרס נרשם במדי הסאנס בליגת הקיץ של ה-NBA, הוא בסופו של דבר לא שיחק בעקבות שבר מאמץ ברגל ימין.<ref></ref> הוא חתם רשמית בסאנס ב-18 בספטמבר 2017<ref></ref> על חוזה דו כיווני, בו נקבע שהוא יחלק את זמנו בין פיניקס לקבוצת ליגת הפיתוח שלהם, נורת'רן אריזונה סאנס. פיטרס ערך את הופעת הבכורה המקצועית שלו ב-18 באוקטובר 2017 נגד פורטלנד טרייל בלייזרס. לאחר ששיחק במשחק נוסף עם פיניקס, הוא לנורת'רן אריזונה ב-23 באוקטובר 2017. במשחק האחרון של עונת הרוקי שלו הוא רשם שיא קריירה של 36 נקודות (כולל 8 שלשות, שיא מועדון לרוקי) ושיא עונתי של 9 ריבאונדים בניצחון 124–97 נגד דאלאס מאבריקס, והפך לשחקן היחיד מלבד ג'יימס הארדן באותה עונה שרשם לפחות 35 נקודות עם 8 שלשות ו-7 ריבאונדים במשחק בודד.<ref></ref>

=== צסק"א מוסקבה (2018–2019) ===
ב-23 ביולי 2018 חתם פיטרס בצסק"א מוסקבה הרוסית מהליגה המאוחדת של VTB והיורוליג.<ref></ref> הוא זכה עם הקבוצה ב-VTB עם ממוצע של 6.2 נקודות למשחק. ב-1 ביולי 2019 הוא שוחרר מהקבוצה.<ref></ref>

=== אנאדולו אפס (2019–2020) ===
ב-8 ביולי 2019 חתם פיטרס לשנה באלופת טורקיה וסגנית אלופת היורוליג אנאדולו אפס.<ref></ref> לאחר שהעמיד ממוצע של 4.2 נקודות למשחק הוא עזב את הקבוצה ב-30 ביוני 2020.<ref></ref>

=== סאסקי באסקוניה (2020–2022) ===
ב-4 ביולי 2020 חתם פיטרס בסאסקי בסקוניה מליגת ה-ACB הספרדית והיורוליג.<ref></ref>

=== אולימפיאקוס (2022–הווה) ===
ב-10 ביולי 2022 חתם פיטרס באולימפיאקוס מליגת העל היוונית והיורוליג.<ref></ref>

== טורניר ה-TBT ==
פיטרס שיחק בטים היינס בטורניר ה-TBT בשנת 2020.<ref></ref>

==קישורים חיצוניים==

==הערות שוליים==

קטגוריה:בוגרי אוניברסיטת ואלפראיסו
קטגוריה:כדורסלני אוניברסיטאות ומכללות בארצות הברית
קטגוריה:כדורסלני סאסקי בסקוניה
קטגוריה:כדורסלני פיניקס סאנס
קטגוריה:בחירות דראפט של פיניקס סאנס
קטגוריה:כדורסלני צסק"א מוסקבה
קטגוריה:כדורסלני נורת'רן אריזונה סאנס
קטגוריה:אילינוי: כדורסלנים
קטגוריה:כדורסלני אנאדולו אפס
קטגוריה:כדורסלנים אמריקאים
קטגוריה:אמריקאים שנולדו ב-1995